ואנג יאפינג

יאפינג בטקס ההשקה של [[שנג'ואו 13 באוקטובר 2021]]
ואנג יאפינג (בסינית: 王亚平; באנגלית: Wang Yaping, נולדה: 27 בינואר 1980) היא טייסת תובלה צבאית וטייסת חלל סינית. יאפינג הייתה טייסת החלל השנייה שנבחרה לתוכנית החלל הסינית, האישה הסינית השנייה בחלל, והסינית הראשונה שביצעה פעילות חוץ רכבית.

באפריל 2022 היא קבעה שיא חדש לשהות הארוכה ביותר בחלל על ידי אסטרונאוטית סינית עם 197 ימים סך הכל בחלל.

== ביוגרפיה ==
יאפינג נולדה ב-1980 בנציבות ינטאי, במחוז שאנדונג בדרום סין. אמה ואביה חקלאים, ויש לה שתי אחיות.<ref name=":1"></ref>

בספטמבר 1991 היא נכנסה לחטיבת הביניים בינטאי, וב-1994 נכנסה לתיכון ינטאי יז'ונג, וסיימה את לימודיה ב-1997. היא התקבלה למכללת הטיסה של צ'אנגצ'ון של חיל האוויר של צבא השחרור העממי .

== קריירה בחיל האוויר ==
יאפינג הצטרפה לחיל האוויר הסיני באוגוסט 1997. היא הייתה מהמחזור השביעי של טייסות צבאיות בסין,<ref name="spacefacts" /> אחת מ-37 חברות, וסיימה את לימודיה באוניברסיטת התעופה ובבית הספר לטיסה ב-2001 בדרגת סגן ראשון.<ref name=":1" /> כטייסת בצוות מטוסי התובלה של חיל האוויר בווהאן, היא השתתפה במשימות כגון תרגילי מוכנות לחימה, ברעידת האדמה של סצ'ואן, ובזריעה של עננים ושינויי מזג האוויר<ref name=":1" /> לקראת אולימפיאדת בייג'ינג 2008 שמטרתה לחסל עננים ולהפחית גשם. לאחר שצברה 1600 שעות טיסה, היא זכתה לתואר טייסת בדרגה II של חיל האוויר. במאי 2010 היא הפכה רשמית לאסטרונאוטית השנייה של סין. באותה תקופה יאפינג הייתה קפטן בחיל האוויר של צבא השחרור העממי.<ref name="spacefacts"></ref>

== קריירת טיסות החלל ==
כחלק מתוכנית שנג'ואו הייתה מועמדת יאפינג למשימת החלל שנג'ואו 9 בשנת 2012.<ref></ref> עם זאת, ליו יאנג נבחרה לבסוף למשימה ההיסטורית של נוסעת החלל הסינית הראשונה.<ref name="Space.com-2012-06-15">Space.com, [http://www.space.com/16158-china-female-astronaut-crew-shenzhou-9.html "China Unveils Astronaut Crew, 1st Female Spaceflyer, for Saturday Launch"], 15 June 2012, Clara Moskowitz</ref> יאפינג הייתה חברה בצוות הגיבוי של SZ-9.<ref name=":0"></ref>

=== שנג'ואו 10 ===
ביוני 2013 יאפינג הפכה לטייסת החלל הסינית השנייה כחברה בצוות המשלחת שנג'ואו 10, שהקיפה את כדור הארץ,<ref></ref> ועגנה בתחנת החלל המקיפה טיינגונג-1.<ref name="XinhuaJune10"></ref> יאפינג הייתה אחת משתי נשים בחלל במלאת 50 שנה ל-ווסטוק 6, הטיסה הראשונה בחלל של אישה, ולנטינה טרשקובה. האישה הנוספת בחלל ב-16 ביוני 2013 הייתה קארן נייברג, אסטרונאוטית אמריקאית על סיפון תחנת החלל הבין-לאומית.<ref></ref> בעודה על סיפון טיינגונג-1, יאפינג ערכה ניסויים מדעיים ולימדה שיעורי פיזיקה לסטודנטים סיניים בשידור חי בטלוויזיה.<ref></ref> בשנת 2018 היא החזיקה בדרגת אלוף-משנה בחיל האוויר הסיני, והתאמנה להטיס ארבעה דגמי מטוסים.

במרץ 2018, ואנג נבחרה לכהונה של חמש שנים כסגנית בקונגרס העממי הלאומי בסין.<ref></ref>

=== שנג'ואו 13 ===
באוקטובר 2021, הוכרז כי יאפינג נבחרה כאחת משלושת אנשי הצוות לטוס בשנג'ואו 13 לתחנת החלל טיינגונג, מסמנת את טיסת החלל השנייה שלה והפעם הראשונה שאישה סינית תטוס לחלל פעמיים.<ref name="crew"></ref> היא הייתה אמורה להיות האסטרונאוטית הראשונה שעלתה על תחנת החלל טיינגונג<ref></ref> ולבצע פעילות חוץ רכבית. המשימה תהיה משימת החלל הארוכה ביותר של סין.

ב-15 באוקטובר 2021, שלושת אנשי הצוות של שנג'ואו 13 הגיעו למודול תחנת החלל טיינגונג, שעות לאחר השיגור. ב-7 בנובמבר, סוכנות החלל המאוישת של סין הודיעה שהליכת חלל יוצאת לדרך והיא מבוצעת על ידי האסטרונאוטים ג'אי ג'יגאנג (אנ'), מפקד המשימה שנג'ואו 13, ויאפינג, שהייתה כעת האשה הראשונה בסין לצאת להליכת חלל.<ref></ref><ref></ref> הפעילות החוץ רכבית החלה בשעה 18:21. יאפינג יצאה מהתא שנמצא במודול ליבת טיאנה בשעה 20:28 . שאי ויאפינג השלימו את הפעילות החוץ רכבית שלהם וחזרו לטיאנה ב-1:16 בבוקר ב-8 בנובמבר,<ref name="pandaily8nov21"></ref> הפעולה כולה נמשכה 6 שעות ו-25 דקות.<ref name="xinhua211107"></ref> יאפינג לבשה חליפת חלל חדשה, שנמסרה לתחנה על ידי כלי הטיס של שנג'ואו 3 לאספקת המטען בספטמבר. לפי התקשורת הממלכתית הסינית, החליפה הזו הותאמה לגובה הקצר שלה.<ref></ref>

== חיים אישיים ==
יאפינג נשואה לג'או פנג, טייס חיל האוויר של צבא השחרור העממי. יש לה בת אחת.<ref></ref> היא לומדת לתואר דוקטור בפסיכולוגיה באוניברסיטת פקין.

== ראו גם ==
*תוכנית החלל הסינית
* ליו יאנג

== קישורים חיצוניים ==

* [http://www.spacefacts.de/bios/international/english/wang_yaping.htm ביוגרפיה של ואנג יאפינג]
== הערות שוליים ==

קטגוריה:בוגרי אוניברסיטת פקין
קטגוריה:טייסות חלל
קטגוריה:נשים סיניות
קטגוריה:ציטוט עם תסריט בשפה זרה (סינית)
קטגוריה:סינים שנולדו ב-1980